На основу члана 116. став 5. и 13. Закона о основама система образовања и васпитања („Службени гласник РС“, број:88/2017 и 27/2018-др.закони и 10/2019) и члана 40. став 1. тачка 42. Статута општине Инђија („Службени лист општина Инђија“ број: 5/2019),

Скупштина општине Инђија на седници одржаној 13. септембра 2019. године, донела је

**Р Е Ш Е Њ Е**

**О ИМЕНОВАЊУ ЈЕДНОГ ЧЛАНА ШКОЛСКОГ ОДБОРА**

**ТЕХНИЧКЕ ШКОЛЕ „МИХАЈЛО ПУПИН“ ИНЂИЈА**

**I**

**Александар Бајић** именује се из реда родитеља за члана Школског одбора Техничке школе „Михајло Пупин“ Инђија.

**II**

Мандат именованог члана траје до истека мандата Школског одбора Техничке школе „Михајло Пупин“ Инђија.

**III**

Ово Решење објавити у „Службеном листу општине Инђија“.

**О б р а з л о ж е њ е**

Правни основ за доношење предметног Решења је члан 116. Закона о основама система образовања и васпитања („Службени гласник РС“, број:88/2017 и 27/2018-др.закони и 10/2019). Чланом 116. регулисано је да орган управљања именује Скупштина јединице локалне самоуправе, да исти броји девет чланова и то по три представника запослених, родитеља и јединице локалне самоуправе. Истим чланом је регулисано да чланове органа управљања из реда родитеља предлаже Савет родитеља - тајним изјашњавањем.

На основу одредби члана 116. и 117. став 3. тачка 4. Закона о основама система образовања и васпитања („Службени гласник РС“, број:88/2017 и 27/2018-др.закони и 10/2019), Техничка школа „Михајло Пупин“ Инђија, доставила је Скупштини општине предлог Савета родитеља са седнице одржане 3.07.2019.године, на којој је тајним изјашњавањем утврђен предлог да се Бајић Александaр именује за члана Школског одбора ове Школе.

Из свега горе наведеног донето је Решење како је речено у диспозитиву.

**ПОУКА О ПРАВНОМ ЛЕКУ:** Против овог Решења може се покренути управни спор тужбом Управном суду Београд, у року од 30 дана од дана достављања Решења.

**СКУПШТИНА ОПШТИНЕ ИНЂИЈА**

Број: 02-150/2019-I П р е д с е д н и к,

Дана, 13. септембра 2019. године

Инђија Милан Предојевић